Document ID: 32006D0060

ROZHODNUTIE KOMISIE
z 2. februára 2006,
ktorým sa mení a dopĺňa príloha C k smernici Rady 89/556/EHS, pokiaľ ide o vzor veterinárneho osvedčenia pre obchod s embryami domáceho hovädzieho dobytka v rámci Spoločenstva
[oznámené pod číslom K(2006) 193]
(Text s významom pre EHP)
(2006/60/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 89/556/EHS z 25. septembra 1989 o veterinárnych podmienkach, ktorými sa riadi obchod s embryami domáceho hovädzieho dobytka v rámci Spoločenstva a dovoz týchto embryí z tretích krajín (1), a najmä na jej článok 16,
keďže:
(1)
V smernici 89/556/EHS sa stanovujú veterinárne podmienky, ktorými sa riadi obchod s embryami domáceho hovädzieho dobytka v rámci Spoločenstva a dovoz týchto embryí z tretích krajín.
(2)
V uvedenej smernici sa okrem iného stanovuje, že embryá hovädzieho dobytka sa nemajú zasielať z jedného členského štátu do druhého, pokiaľ neboli počaté ako výsledok umelého oplodnenia alebo oplodnenia in vitro spermou darcovského býka v inseminačnej stanici schválenej príslušným orgánom na odber, spracovanie a uskladnenie spermy alebo spermy dovezenej v súlade so smernicou Rady 88/407/EHS zo 14. júna 1988, ktorou sa stanovujú veterinárne požiadavky pre obchodovanie so zmrazeným semenom domáceho dobytka v Spoločenstve a pre jeho dovoz do Spoločenstva (2).
(3)
Vzorové veterinárne osvedčenie pre obchod s embryami domáceho hovädzieho dobytka v rámci Spoločenstva je ustanovené v prílohe C k smernici 89/556/EHS. V uvedenom osvedčení nie sú obsiahnuté žiadne osobitné požiadavky týkajúce sa spermy používanej na oplodňovanie.
(4)
Pri obchode s embryami sa vyskytli problémy najmä po prijatí prísnejších pravidiel prijímania býkov do inseminačných staníc v smernici 88/407/EHS zmenenej a doplnenej smernicou 2003/43/ES (3).
(5)
S cieľom predísť problémom pri osvedčovaní by sa do súčasného vzorového veterinárneho osvedčenia mala zahrnúť doplňujúca požiadavka na osvedčovanie, že sperma používaná na oplodňovanie musí spĺňať podmienky smernice 88/407/EHS.
(6)
Smernica 89/556/EHS by sa preto mala zodpovedajúcim spôsobom zmeniť a doplniť.
(7)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha C k smernici 89/556/EHS sa nahrádza textom uvedeným v prílohe k tomuto rozhodnutiu.
Článok 2
Toto rozhodnutie sa uplatňuje od 23. februára 2006.
Článok 3
Toto rozhodnutie je určené členským štátom.
V Bruseli 2. februára 2006

Labels: 0
3
6